OpenLLM-France/wikimedia huggingface dataset:
# Oliver Wendell Holmes

Oliver Wendell Holmes (Cambridge, Massachusetts, 1809ko abuztuaren 29a - Boston, 1894ko urriaren 7a) estatubatuar sendagile, olerkari eta saiakeragilea izan zen.
1829an Harvarden graduatu zen eta aldi batez zuzenbidea ikasi zuen Medikuntza ikasketetara aldatu aurretik. Parisko medikuntza eskoletan ikasi ondoren, 1836an Medikuntzako doktore titulua jaso zuen Harvardeko Medikuntza Eskolan. Harvarden eta Dartmouthen irakasle izan zen eta lanbidean erreformak egin zituen.
Adin txikitan hasi zen olerkigintza idazten. Bostongo elite literarioak lagunduta (Ralph Waldo Emerson, Henry Wadsworth Longfellow, James Russell Lowell, arrasto handia utzi zuen XIX. mendeko literatur munduan. Bere lan asko The Atlantic Monthly aldizkarian argitaratu zituen. Bostongo eremutik atera zituen bere laneko gai asko, eta tonu umoretsuz jorratu zituen.

## Lan hautatuak
### Olerkigintza

* Poems (1836)
* Songs in Many Keys (1862)

### Saiakuntza medikoak eta psikologikoak

* Puerperal Fever as a Private Pestilence (1855)
* Mechanism in Thought and Morals (1871)

### Table-talk liburuak

* The Autocrat of the Breakfast-Table (1858)
* The Professor at the Breakfast-Table (1860)
* The Poet at the Breakfast-Table (1872)
* Over the Teacups (1891)

### Eleberriak

* Elsie Venner (1861)
* The Guardian Angel (1867)
* A Mortal Antipathy (1885)

### Artikuluak

* "The Stereoscope and the Stereograph", The Atlantic Monthly, (1859)
* "Sun-painting and sun-sculpture", The Atlantic Monthly, volume 8 (1861eko uztaila)
* "Doings of the sun-beam", The Atlantic Monthly, volume 12 (1863ko uztaila)

### Biografiak eta bidaia-liburuak

* John Lothrop Motley, A Memoir (1876)
* Ralph Waldo Emerson (1884)
* Our Hundred Days in Europe (1887)

## Kanpo estekak

* Datuak: Q319829
* Multimedia: Oliver Wendell Holmes, Sr. / Q319829
# Oliver Wilkes (arraunlaria)

Oliver Wilkes (1995eko uztailaren 14a) arraunlari britainiarra da. 2024ko Parisko Olinpiar Jokoetan brontzea irabazi zuen lemazain gabeko laukoan.
Wilkes-ek zilarrezko domina irabazi zuen Plovdiven, U23 2017 Munduko Arraunketa Txapelketan. Wilkesek urrezko domina irabazi zuen geroago, 2023ko Europako Arraunketa Txapelketan.
2023an Munduko Arraunketa Txapelketan, Belgraden, urrezko domina irabazi zuen, gizonezkoen lemazain gabeko laukoan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Lemazain gabeko laukoa |
| Munduko Txapelketak ||||
| 2023 | Belgrad | 01 ! | Lemazain gabeko laukoa |
| Europako Txapelketak ||||
| Urtea | Lekua | Domina | Proba |
| 2023 | Bled | 01 ! | Lemazain gabeko laukoa |
| 2024 | Szeged | 01 ! | Lemazain gabeko laukoa |

## Erreferentziak

* 1 2 «Athlete profile» British Rowing.
* ↑ «GB rowers lay Paris marker with European Championship gold/» The Herald 14 August 2022.
* ↑ «Rowing – World Championships – 2023» The Sports.org.

## Kanpo estekak

* Datuak: Q118766146
* Multimedia: Oliver Wilkes (rower) / Q118766146
# Oñatz

Oñatz, Gipuzkoako Azpeitia udalerriko auzo bat da, Urola Erdia eskualdean.

## Kanpo estekak

* Datuak: Q48759785
* Multimedia: Oñatz / Q48759785
# Očkov

Očkov Eslovakiako udalerri bat da, Nové Mesto nad Váhomeko barrutian kokatuta. 4,94 km²ko azalera du eta 497 biztanle 2017ko datuen arabera.

## Historia

Idatzizko lehen aipamena 1321. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1070573
* Multimedia: Očkov / Q1070573
# Oñatiko udaletxea

Oñatiko udaletxea Gipuzkoako Debagoiena eskualdeko Oñati udalerriko udalaren egoitza da. Oñatiko Alde Zaharran kokatua dago, Foruen plazan eta Lazarraga dorrea eta jauregiaren alboan.

## Iruditegia

* Aurrealdea.
* Aurrealdea.
* Armarria.
* Balkoia.

## Kanpo estekak

* Oñatiko Udalaren webgunea (Gaztelaniaz)
* Datuak: Q12265415
* Multimedia: Town hall of Oñati / Q12265415
# Où peut on être mieux qu’au sein de sa famille

Où peut on être mieux qu’au sein de sa famille (euskaraz: «Non egongo daiteke hobeto gure etxekoekin baino») Frantziako Borboien berrezarkuntza garaiaren ereserki ofiziala izan zen, 1814tik 1830ra, «Le Retour des Princes Français à Paris»ekin batera. Hitzak Jean-François Marmontelek idatzi zituen.

## Letra

    Où peut-on être mieux, où peut-on être mieux
    Qu'au sein de sa famille?
    Où peut-on être mieux, où peut-on être mieux
    Qu'au sein de sa famille?
    Tout est content,
    Tout est content,
    Le cœur, les yeux.
    Le cœur, les yeux.
    Vivons, aimons, vivons, aimons
    comme nos bons aïeux.
    Vivons, aimons, vivons, aimons
    Comme nos bons aïeux.
    Comme nos bons aïeux.

## Kanpo estekak

* (Frantsesez):Ereserkia Youtuben.
* Datuak: Q2043141
# Paceco

Paceco Italiako udalerri bat da. Trapaniko probintzian kokatuta dago, Sizilia eskualdean. 10.779 biztanle ditu, 58,01 kilometro koadroko azaleran banatuta.

## Mugakideak

Pacecok honako udalerri hauekin egiten du muga:
Trapani Erice Misiliscemi $^{(en)}$

## Kanpo estekak

* Datuak: Q481744
* Multimedia: Paceco / Q481744
# Pace del Mela

Pace del Mela Italiako udalerri bat da. Messinako probintzian kokatuta dago, Sizilia eskualdean. 5.980 biztanle ditu, 12,18 kilometro koadroko azaleran banatuta.

## Mugakideak

Pace del Melak honako udalerri hauekin egiten du muga:
Condrò San Filippo del Mela San Pier Niceto Gualtieri Sicaminò Santa Lucia del Mela

## Kanpo estekak

* Datuak: Q497371
* Multimedia: Pace del Mela / Q497371
# Pacentro

Pacentro Italiako udalerri bat da. L'Aquilako probintzian kokatuta dago, Abruzzo eskualdean. 1.083 biztanle ditu, 72,59 kilometro koadroko azaleran banatuta.

## Mugakideak

Pacentrok honako udalerri hauekin egiten du muga:
Cansano Fara San Martino Palena Sant'Eufemia a Maiella Sulmona Campo di Giove Lama dei Peligni Taranta Peligna

## Kanpo estekak

* Datuak: Q50119
* Multimedia: Pacentro / Q50119
# Pachacutec

Pachacutec edo —kitxuaz— Pacha Kutiy Inka Yupanki (Cusco, c. 1400 - ib., c. 1471), Viracocharen semea, Inken bederatzigarren buruzagia izan zen, Inka Inperioa sortu zuena.
1438. urte inguruan hartu zuen aginpidea, lur gehiago konkistatu zituen eta inperioa antolatu zuen. Adituek diotenez hark marraztu zituen Cusco hiriko planoak, eta hark aginduta egin ziren Eguzkiaren tenplua, eta mailatan eratutako soroak. Halaber, auzo leinuen batasuna lortzen ahalegindu zen, eta hartutako lurretako biztanleak beste norabait egozten zituen matxinadarik izan ez zedin.

## Erreferentziak

* 1 2 Euskaltzaindia. (PDF) 189. arauaː Amerindiar buruzagien izenak. .
* ↑ Lur entziklopedietatik hartua.
* Datuak: Q213758
* Multimedia: Pachacútec / Q213758
# Pace (Mississippi)

Pace Mississippiko herri bat da. Bolivar konderrian kokatua dago. 2010ean 274 biztanle zituen, 0,39 kilometro koadrotan banatuta.

## Ikus, gainera

* Bolivar konderria

## Kanpo estekak

* Datuak: Q2303317
* Multimedia: Pace, Mississippi / Q2303317
# Paceita

Paceita substantzia organiko motako minerala da.

## Ezaugarriak

Paceita substantzia organiko mineralaren formula kimikoa hau da: ${\ce {CaCu(CH3COO)4 * 6H2O}}$. Sistema tetragonalaren arabera sortzen ditu kristalak.

## Erreferentziak

* 1 2 (Ingelesez) «Paceite: Mineral information, data and localities.» www.mindat.org (Noiz kontsultatua: 12-05-2019).
# Pacha

Pacha frankizietan antolatutako enpresa da, batez ere marka honetako diskotekak kudeatzen dituelako ezaguna. Arropa dendak eta hotelak ere baditu.
Pacha 1966an sortu zen Sitgesen, Katalunian, Ricardo Urgellen ekimenaz. Gaur egun 24 diskoteka biltzen ditu guztira, horietatik famatuena Eivissakoa izanik, 3.00 lagunentzako lekua eta 3 sala dituena. Diskoteka Eivissa hiriko zeinu nagusienetarikoa bihurtu da. Bere festarik famatuenak F*** Me I'm Famous, Pure Pacha eta Flower Power dira.
Gainera, 2008tik telebista kate propioa badu, "Pacha TV", Teuvek ekoiztuta eta plataforma digitaletan eskuragarri dagoena.

## Pacha Klubak
### Alemania

* Munich

### Argentina

* Buenos Aires
* Bariloche

### Brasil

* Sao Paulo
* Floripa
* Porto Alegre

### Egipto

* Xarm el-Xeikh

### Espainia

* A Coruña (itxita)
* Baqueira Beret (itxita)
* Bartzelona (itxita)
* Bilbo (Etorkizunenan irekiko da)
* Eivissa
* El Centro
* Girona (Empuriabravako Pacha zaharra)
* La Manga del Mar Menor (Murtzia)
* La Pineda (Salou ondoan)
* Las Palmas de Gran Canaria (Kanaria Handia)
* Lleida
* Madril
* Playa del Inglés (Kanaria Handia)
* Sitges
* Tenerife
* Torrevieja
* Valladolid
* Valentzia

### Estatu Batuak

* New York
* Miami

### Lituania

* Vilnius

### Erresuma Batua

* Londres

### Maroko

* Marrakex

### Portugal

* Ofir

### Errusia

* San Petersburgo
* Mosku

## Kanpo estekak

* Pacha webgune ofiziala
* PachaTV
* Datuak: Q1537720
* Multimedia: Pacha Group / Q1537720
# Ordenadores Sin Fronteras (erakundea)

Ordenadores Sin Fronteras, OSF laburtua, ordenagailu zaharrei bizitza berria emateaz okupatzen den espainiar fundazio bat da. Europar eta latinoamerikar enpresaburuen elkarte bat da irabazizko helbururik gabe ordenagailuak populazio extrakomunitarioengana irits daitezen helburua duena. Enpresenak eta partikularrenak dira bildutako ordenagailuak, eta honela makinen hasierako erabilera biziberritzen da.

## Politika

OSFren politika lau zutabetan oinarritzen da:
* Hezkuntzarako eskubidea eta bertan ordenagailuekin lana egiteko aukera
* Baldintzarik gabe, ordenagailuen erabateko doakotasuna
* Bereizketarik ez herrialdeen arrazoi, arraza edo erlijioa kontuan hartuz
* Herrialde emaileak eta eskatzaileak elkarrengandik erabateko independentzia

## Kanpo estekak

* http://www.ordenadoresinfronteras.com/
# Ordena klasiko

Ordena klasikoak greziar eta erromatar arkitekturan jatorria dituzten arkitektura-estiloak dira, ezaugarri nagusiak proportzioetan eta detaileetan dituztenak, batez ere erabilitako zutabe eta kapitelengatik ezagungarri. Ordena bakoitzak berezko taulamendua du, arkitrabez, frisoz eta erlaitzez osatua.

## Greziar ordenak

Hiru ordena bereizten dira Antzinako Greziako arkitekturan: doriarra, joniarra eta, geroago, korintoarra.
Batzuetan, doriar ordena goiztiarrena dela esaten da, baina ez dago arrazoirik hori baiesteko. Badirudi doriar eta joniar ordenak garai berean sortu zirela, joniarra Grezia ekialdean eta joniarra mendebaldean. Bien jatorria zurezko egituran dago.
* Doriar ordena: Zutabeak sendoak dira, erdigunean alboetan baino pixka bat zabalagoak. Ez dute harroinik. Kapitelaren osagaiak abakoa eta ekinoa dira. Fustea ildaskatua da. Arkitrabea leuna da, apainketarik gabea. Frisoa metopaz eta triglifoz osatua dago.
* Joniar ordena: Zutabeak lerdenagoak dira eta ez horren pisutsuak, eta harroina dute euskarri. Fustearen ildaxkek lerroarte handiagoa dute. Kapitelaren ezaugarri nagusia kiribilak dira. Ekinoa apaindura obalez hornitu ohi da. Frisoa leuna da, baina batzuetan erliebe apaingarriak ere ager ditzake.
* Korintoar ordena: Dekorazio-aspektu landuagoak ditu. Kapitela akanto-hostoz eta kiribilez apaindurik ageri da.

## Erromatar ordenak

Hiru greziar ordenak erromatarrek bereganatu eta kapitelak hein batean eraldatu zituzten. Bereganatze hau K.a. I. mendean izan zen. Harrezkero, ordena hauek Mendebaldeko arkitektura neoklasikoan erabili izan dira.
Gainera, erromatarrek bi ordena gehitu zituzten: toskanarra eta elkartua edo konposatua.
* Toskanar ordena
* Ordena konposatua edo elkartua

## Ikus, gainera

* Vitruvio
* I Quattro Libri dell'Architettura
* Ordena erraldoi

## Kanpo estekak

* Datuak: Q217175
* Multimedia: Columns / Q217175
# Ordena publiko

Ordena publikoa gizartean harremanak eta elkarbizitza arautzen duten arlo publikoko oinarrizko printzipioen multzoa da, bereziki segurtasunari eta gizabanakoen jarduera indibidualaren mugei buruzkoa.

## Kanpo estekak

* Datuak: Q294199
* Multimedia: Public order / Q294199
# Ordena konposatu

Ordena konposatua edo elkartua ez dago greziar ordena klasikoen artean (doriarra, joniarra eta korintiarra), baizik eta toskanar ordenarekin batera, ordena klasikoei erromatarrek egindako ekarpena dela. Neurri eta konposaketa elementuetan, korintiar ordenaren berdin-berdina da, baina bi salbuespenekin: oinarria, molduretan aberatsagoa da, eta alderantzikatutako doriar ordenako kapitel baten antzekoa da, kapitela, joniar eta korintiar ordenetako nahasketa edo konposaketa bat den bitartean (hortik ordena honen izena). Lehenetik, goialdeko bolutak hartzen ditu, eta, bigarrenetik, behealdea apaintzen duten akanto hostoak.
Ordena honen gainontzeko ezaugarriak eta neurriak korintoar ordenarenak dira.

## Kanpo estekak

* Datuak: Q734649
* Multimedia: Composite capitals / Q734649
# Ordena alfabetiko

Ordena alfabetikoa hitz zerrenda bat (adibidez, hiztegi bat) antolatzeko sekuentzia bat da, bakoitzaren hasierako letraren arabera.
Normalean alfabetoaren araberako hurrenkera orokorki berdintsu bat jarraitzen da, baina hizkuntza bakoitzak bere araberako hurrenera partikularra izan dezake, eta desberdin tratatu letra batzuk zeinu diakritikoaren arabera, edo baita ere digrafoak hartuz ordenako elementu bakun gisa.

## Euskarazko ordena alfabetikoa

Zehazki, euskarazko alfabetoa hogeita zazpi letrek osatzen dute eta hau da beren ordena:
A – B – C – D – E – F – G – H – I – J – K – L – M – N – Ñ – O – P – Q – R – S – T – U – V – W – X – Y – Z
Euskarazko ordenan zeinu diakritikoek ez dute eraginik ordena alfabetikoan, ez bada Ñ berezko letraren kasuan. Alfabeto latindarren hurrenkera estandarra da euskarazkoa, ez bada Ñ-aren kokapenagatik. Historikoki, euskarazko digrafo batzuek, bereziki TX-k, hurrenkera elementu propioa izan dira hiztegi batzuetan, baina Euskaltzaindiaren 17. arauak, 1994koak, finkatu zuen auzia.
Euskara sabindarraren garaian, agaka izeneko hurrenkera alfabetiko berezi bat ere erabili izan zuten batzuek: A, G (ga) eta K (ka) ziren alfabeto haren lehen hiru letrak.

## Erreferentziak

* ↑ «Section 4. INTERNATIONAL STANDARDIZATION OF 7-BIT CODES, ISO 646» www.terena.org (Noiz kontsultatua: 2020-07-20).
* ↑ «letra - Euskara Batuaren Eskuliburua» www.euskaltzaindia.eus (Noiz kontsultatua: 2020-07-20).
# Ordena erraldoi

Ordena erraldoia, arkitektura klasikoan, koloma edo pilastrek bi solairu edo gehiago hartzen duten ordena da. Era berean, ordena txikiagoak ere ager daitezke ordena erraldoiak hartutako arkuak, ateak edo leihoak mugatuz.

## Historia

Ordena erraldoia lehenengoen erabilera Mantovako Sant'Andrea basilikan izan zen, Leon Battista Alberti genovarrak 1472an eraikia. Raffaellok bere jauregia eraikitzeko planoetan ere ordena erraldoia erabili zuen, pilastrek bi solairu hartuz piano nobile osoraino. Eraikina hasi gabe geratu zen, planoak 1520an hil baino bi urte lehenago egin baitzituen. Ondoren Michelangelok garatu zuen ordena Kontserbadoreen Jauregian (1564-68), non korintoar ordena erraldoia joniar ordena txikiagoekin konbinatu zuen. Ordena erraldoia XVI. mende amaierako arkitektura Manieristak eta arkitektura Barrokoko elementu ohikoenetakoa bihurtu zen. Andrea Palladiok ere erabili zuen eta, horrela, arkitektura neo-palladiarrean ere bai.

## Adibideak

* Kontserbadoreen Jauregia, Erroma (1564-68), Michelangelo.
* San Petri basilikako absideak, Michelangelo.
* Caprarolako Farnese jauregia, (1560 inguru) Vignola.
* Valmarana jauregia, Vicenza (1556), Andrea Palladio.

## Ikus, gainera

* Ordena klasiko

## Kanpo estekak

* Datuak: Q840111
* Multimedia: Giant order / Q840111
# Ordena Teutonikoaren Estatua

Ordena Teutonikoaren Estatua (alemanez: Staat des Deutschen Ordens; latinez: Civitas Ordinis Theutonici) Iparraldeko Gurutzadetan sortutako estatua izan zen, Ordena Teutonikoaren eskuetan zegoena.
Livonia kontrolatzen zuten Ezpataren Anaia Livoniarrak Ordena Teutonikora gehitu ziren Livoniako Ordenaren adar autonomo bezala 1237. urtean.
1346an, Danimarkako erregeak 19.000 markoren truke Estoniako dukerria saldu zien. 1410ean, Grunwaldeko guduan menderatua izan ondoren, Ordena Teutonikoa gainbeheran sartu zen, eta bere Livoniako adarra, Livoniako Konfederazioarekin batu zen.
Prusiako lurralde teutonikoak, 1466an bitan banatu ziren, Thorneko Bakearen ondoren: Prusia teutonikoaren mendebaldeko zatia, Erret-Prusia bihurtu zen (ondoren, Poloniako beste zati bat izatera iritsiko zena); ekialdeko estatu monastikoa, berriz, 1525ean eta Erreforma protestantearen ondorioz sekularizatua izan zen eta Prusiako dukerriak ordezkatu zuen.

## Erreferentziak

* ↑ (Ingelesez) Frucht, Richard C.. (2005). Eastern Europe: An Introduction to the People, Lands, and Culture. ABC-CLIO, 69 or. ISBN 1576078000..
* ↑ (Ingelesez) Skyum-Nielsen, Niels. (1981). Danish Medieval History & Saxo Grammaticus. Museum Tusculanum Press, 129 or. ISBN 8788073300..
* ↑ (Ingelesez) Housley, Norman. (1992). The later Crusades, 1274-1580. , 371 or. ISBN 0198221363..

## Kanpo estekak

* Datuak: Q156020
* Multimedia: State of the Teutonic Order / Q156020
# Noguera Pallaresa

Noguera Pallaresa Kataluniako ibaia da, Segreren ibaiadarra dena eskuinetik. Bidean, eskualde hauek zeharkatzen ditu: Arango haranean jaio da, eta gero Pallars Sobirà eta Pallars Jussà eskualdeetatik igarotzen da, Nogueran urak isuriz.

## Ikus, gainera

* Kataluniako geografia

## Kanpo estekak

* Datuak: Q23160
* Multimedia: Noguera Pallaresa / Q23160
# Nogent kantonamendua

Nogent kantonamendua Frantziako kantonamendu bat da. Marne Garaia departamenduan dago, Ekialde Handia eskualdean. Guztira 29 udalerri ditu eta Nogent da bere hiriburua.

## Kanpo estekak

* Datuak: Q1726513
# Nogueira de Ramuín

Nogueira de Ramuín Ourenseko udalerria da, Comarca de Ourense eskualdean dagoena.
2008ko urtarrilaren 1eko erroldaren arabera 2.452 biztanle zituen.

## Ikus, gainera

* Ourenseko udalerrien zerrenda

## Kanpo estekak

* (Galizieraz) Galiziako estatistika institutoaren webgune ofiziala.
* Datuak: Q577578
* Multimedia: Nogueira de Ramuín / Q577578
# Nogo

Nogo (koreeraz: 노고; Hanja: 路鼓) Korean erabiltzen den bi danborreko talde bat da, batez ere gorteko musikan eta musika erritualean erabiltzen dena. Bi danborrak makil batek gurutzatzen ditu.

## Erreferentziak

* ↑ «daehanmindecline» daehanmindecline.com (Noiz kontsultatua: 2023-04-21).

## Kanpo estekak

* Datuak: Q25203914
* Multimedia: Nogo / Q25203914
# Noguera

La Noguera Kataluniako mendebaldean dagoen barrualdeko eskualde mugakidea da, Lleidako probintzian kokatutakoa, Huescako probintziaren ondoan.
37.565 biztanle zituen 2005ean, eta 38.955 2016an, 30 udalerritan banaturik. Balaguer herriburua eta udalerririk populatuena da.

## Geografia
### Kokapena

Iparraldean Pallars Jussa eta Alt Urgell, hegoaldean Segria, Pla d'Urgell eta Urgell, ekialdean Segarra eta Solsones eta mendebaldean La Litera eta Ribagorza (Huesca) eskualdeak mugakide ditu.

### Inguru naturala

Serra del Montsec mendilerrotik Plana d'Urgell lautadaraino hedatzen da. Segre ibaia ardatz naturala da, eta Noguera Pallaresa eta Noguera Ribagorçana ibaiek ere eskualdea zeharkatzen dute.

## Udalerri nagusiak

* Balaguer (hiriburua): 13.718 biztanle (2002).
* Artesa de Segre: 3.283.
* Ponts: 2.405.
* Vallfogona de Balaguer: 1.528.
* Albesa: 1.515.
* Termens: 1.386.

## Ondarea

* Historiaurrekoa: Cova Gran de Santa Linya, Roca dels Bous de Llorenç, Cova dels Vilars d'Os-eko labar artea (Balaguer) eta Seró-ko tumulua.
* Vil·la romana del Romeral (Albesa).
* Bellpuig de les Avellanes, Santa Maria de Gualter eta Santa Maria de les Franqueses de Balaguer monasterioak.
* Sant Pere d'Àger, Sant Pere de Ponts eta de Santa Maria elizak eta Balaguer-eko erdigune historikoa.
* Castell de Montsonís (Foradada)
* Baronia de Sant Oïsme (Montsec)
* Mare de Déu de la Pertusa (Àger)
* Pontseko kale nagusiaren arkupeak.
* Parc Astronòmic del Montsec d'Àger, Vilanova de la Sal-eko gatzaga, Centre de l'Or del Segre de Balaguer, Museu de les campanes d'Os de Balaguer edo Castell del Remei (Penelles).

## Pertsona ezagunak

* Petri IV.a Aragoikoa (1319-1387), Aragoi eta Valentziako errege eta Bartzelonako kondea.
* Meritxell Serret (1975-), Generalitateko kontseilari erbesteratua.

## Ikus, gainera

* Kataluniako eskualdeak

## Kanpo estekak

* (Katalanez) Noguera eskualdeko kontseiluaren webgunea
* Datuak: Q12726
* Multimedia: Noguera / Q12726
# Otsail

Otsaila, halaber barantaila (Zub.) edo zezeila (Bizk.), gregoriotar egutegiaren urteko bigarren hila da eta hogeita zortzi egun ditu, hogeita bederatzi bisurteetan. Otsail hitza, dirudienez, "otso" eta "hil" hitzen batuketatik dator; beraz, otsoen hilabetea esan nahi omen du.
Iritsi zaigun Kalendrera euskarazko egutegi antzinakoenean (1571koa), Joanes Leizarragak lehenetsi zuen Otsailla forma.
Euskal Herrian, hainbat jai ospatzen dira otsailean; Agate Deuna eta inauteriak, esaterako.
* Zalduondoko inauteriak (Araba)
* Markinako inauteriak (Bizkaia)
* Donostiako kaldereroak (Gipuzkoa)
* Agoitzeko inauteriak (Nafarroa).

## Ikus gainera

* Hila

## Kanpo estekak

* Datuak: Q109
* Multimedia: February / Q109
# Otsagabia kalea (Iruñea)

Otsagabia kalea Nafarroako Iruñea hiriburuko Arrotxapea auzoko kale bat da.

## Izena

Otsagabia nafar udalerriaren omenez darama.

## Kokalekua

Auzo honetako kale garrantzitsuenetako bat da, auzoa ekialde-mendebalde norantzan zeharkatzen du, Maiteminduen pasealekua, Santa Alodia kalea eta Carmen Baroja Nessi kaleak bat egiten duten gunean hasi eta Oblaten zubiaren biribilgunean amaitzen da.
Ibilbidearen erdialdera Bernardino Tirapu kaleak zeharkatzen du.

## Ondarea

* Bernardino Tirapu kalea
* Maitemiduen parkea
* Oblaten zubia

## Kanpo estekak

* Datuak: Q25479200
# Orovnica

Orovnica Eslovakiako udalerri bat da, Žarnovicako barrutian kokatuta. 14,25 km²ko azalera du eta 555 biztanle 2017ko datuen arabera.

## Historia

Idatzizko lehen aipamena 1209. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q947431
# Orovada (Nevada)

Orovada Ameriketako Estatu Batuetako erroldak esleitutako leku bat da. Humboldt konderrian kokatuta dago, Nevada estatuan. 117 biztanle ditu, 117,315414 kilometro koadroko azaleran banatuta.

## Ikus, gainera

* Humboldt konderria

## Kanpo estekak

* Datuak: Q3452082
* Multimedia: Orovada, Nevada / Q3452082
# Oroville (Washington)

Oroville Ameriketako Estatu Batuetako hiri bat da. Okanogan konderrian dago, Washington estatuan. 1.795 biztanle ditu, 1,68 kilometro koadroko azaleran banatuta.

## Ikus, gainera

* Okanogan konderria

## Kanpo estekak

* Datuak: Q1017586
* Multimedia: Oroville, Washington / Q1017586
# Orotz-Beteluko zubia

Orotz-Beteluko zubia Nafarroa Garaiko Orotz-Betelu udalerriko erdigunen kokatutako zubi bat da. NA-2045 errepideak zeharkatzen du, Irati ibaia zeharkatuz.

## Historia

Zubia Erdi Arokoa da, baina beste alderdi batzuk ez dira ezagutzen, Orotz-Beteluko parrokia-artxiboa frantziarrek erre baitzuten Konbentzioaren Gerran.

## Erreferentziak

* Orotz-Betelu. Nafarroako Entziklopedia Handia.

## Ikus, gainera

* Orotz-Betelu

## Kanpo estekak

* Datuak: Q109659403
# Oroville East (Kalifornia)

Oroville East Ameriketako Estatu Batuetako erroldak esleitutako leku bat da. Butte konderrian dago, Kalifornia estatuan. 8.038 biztanle ditu, 56,338173 kilometro koadroko azaleran banatuta.

## Ikus, gainera

* Butte konderria

## Kanpo estekak

* Datuak: Q2671843
# Oroville (Kalifornia)

Oroville Kaliforniako hiri bat da. Butte konderrian kokatua dago. 2010ean 15.546 biztanle zituen, 33,6 kilometro koadrotan banatuta.

## Ikus, gainera

* Butte konderria

## Kanpo estekak

* Datuak: Q850972
* Multimedia: Oroville, California / Q850972
# Orotz-Beteluko udaletxea

Orotz-Beteluko udaletxea Orotz-Betelu nafar udalerriko udaletxea da.
Orotz-Beteluko Udalaren egoitza da eta zeharkarrikan kokatuta da.

## Eraikina

Enparantzan dago, errepidearen ondoan, eta 1955ean eraiki zuten, aurrekoa eraitsi ondoren. Beheko solairua eta goiko solairua ditu. Lau isurkiko teilatua duen eraikin exentua da. Fatxada nagusiak zokaloa, izkin-katea eta baoak ditu, harriz inguratuta; gainerako paramentua zarpiatuta eta margotuta dago. Arkupea du, harrizko arkuez osatua. Bere arkitektura inguruko ohiko arkitekturan integratzen da. Eraikinean bi etxebizitza, mediku-kontsultategia eta posta-bulegoa daude.

## Erreferentziak

* Nafarroako Entziklopedia Handia | OROTZ-BETELU. (Noiz kontsultatua: 2021-10-29).

## Ikus, gainera

* Orotz-Betelu

## Kanpo estekak

* Datuak: Q109659499